CELEX: 32017R1941
Language: sk
Date: 2017-10-24 00:00:00
Title: Nariadenie Komisie (EÚ) 2017/1941 z 24. októbra 2017, ktorým sa mení príloha II k nariadeniu Európskeho parlamentu a Rady (ES) č. 66/2010 o environmentálnej značke EÚ (Text s významom pre EHP )

25.10.2017   
            
            
               SK
            
            
               Úradný vestník Európskej únie
            
            
               L 275/9
            
         NARIADENIE KOMISIE (EÚ) 2017/1941
   z 24. októbra 2017,
   ktorým sa mení príloha II k nariadeniu Európskeho parlamentu a Rady (ES) č. 66/2010 o environmentálnej značke EÚ
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 25. novembra 2009 o environmentálnej značke EÚ (1), a najmä na jeho článok 15,
   keďže:
   
               (1)
            
            
               Nariadením (ES) č. 66/2010 sa stanovujú všeobecné usmernenia o podobe loga environmentálnej značky EÚ. Osobitné usmernenia sa uvedú v samostatnom dokumente po konzultácii s príslušnými orgánmi členských štátov a Výborom Európskej únie pre environmentálne označovanie.
            
         
               (2)
            
            
               Opatrenia stanovené týmto nariadením sú v súlade so stanoviskom výboru ustanoveného podľa článku 16 nariadenia (ES) č. 66/2010,
            
         PRIJALA TOTO NARIADENIE:
   Článok 1
   Príloha II k nariadeniu (ES) č. 66/2010 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. októbra 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 27, 30.1.2010, s. 1.
   
      PRÍLOHA
      „
            PRÍLOHA II
            
               Podoba environmentálnej značky EÚ
            
            Environmentálna značka EÚ má túto podobu:
            
                         
                     
                     
                        Značka:
                        
                           
                     
                  
                         
                     
                     
                        Alternatívna značka s textovým poľom (možnosť použitia tohto textového poľa a použitý text sa spresnia v kritériách pre danú skupinu produktov):
                        
                           
                     
                  
                         
                     
                     
                        Na produkte sa uvádza aj registračné číslo environmentálnej značky EÚ. Má túto podobu:
                        
                           
                        kde xxxx označuje krajinu registrácie, yyy skupinu produktov a zzzzz je číslo pridelené príslušným orgánom.
                     
                  Európska komisia poskytne v samostatnom usmerňovacom dokumente ďalšie pokyny týkajúce sa dizajnu a používania loga environmentálnej značky EÚ po konzultácii s Výborom Európskej únie pre environmentálne označovanie.
         “